*Návrh*

Všeobecne záväzné nariadenie obce Tovarné č. 6/2012

o miestnej dani za psa

Obec Tovarné Obecné zastupiteľstvo v Tovarnom v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Tovarné

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až 29 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Tovarné ako správca dane (ďalej len „správca dane“) týmto VZN zavádza s účinnosťou od *1.1.2013* miestnu daň za psa.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dane za psa podľa splnomocňovacieho ustanovenia § 29 zákona č. 582/2004 Z. z. správcom dane.

**§ 4**

**Predmet dane**

Predmetom dane za psa je pes starší ako 6 mesiacov, chovaný fyzickou osobou alebo právnickou osobou.

**§ 5**

**Základ dane**

Základom dane je počet psov.

**§ 6**

**Sadzba dane**

Správca dane určuje sadzbu dane za jedného psa a kalendárny rok nasledovne **5 EUR za psa.**

V prípade nadobudnutia psa v priebehu kalendárneho roka daňovníkovi sa vyrubí pomerná časť dane.

**§ 7**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods.1 a zaniká posledným dňom mesiaca, v ktorom pes prestal byť predmetom dane.

**§ 8**

**Oznamovacia povinnosť, vyrubenie dane a platenie dane**

1. Daňovník je povinný oznámiť vznik daňovej povinnosti správcovi dane do 30 dní odo dňa vzniku

daňovej povinnosti.

2. Obec vyrubí daň rozhodnutím. Vyrubená daň je splatná do 15 dní odo dňa nadobudnutej

právoplatnosti rozhodnutia.

3. Ak daňová povinnosť zanikne v priebehu zdaňovacieho obdobia a daňovník oznámi túto

skutočnosť správcovi dane do 30 dní od dňa zániku daňovej povinnosti, správca dane vráti

pomernú časť dane za zostávajúce mesiace, za ktoré bola daň zaplatená.

4. Ak daňovník v uvedenej lehote zánik daňovej povinnosti neoznámi, nárok na vrátenie pomernej

časti dane zaniká.

5. Spôsob platenia dane :

a) v hotovosti do pokladne obecného úradu

b) prevodom na účet obce číslo účtu: 1167440256/0200

c) poštovou poukážkou

**§ 9**

**Oslobodenie od dane**

1. Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:
2. ak daňovníkom je nevidomá osoba
3. ak daňovníkom je držiteľ preukazu ZŤP/S (zdravotne ťažko postihnutý so sprievodom)
4. ak daňovníkom je osamelo žijúci dôchodca vo veku nad 62 rokov
5. Ak daňovník podľa ods. 1/ vlastní alebo drží viac psov, je od dane oslobodený iba za jedného psa. Uvedené neplatí v prípade psa (psov) so špeciálnym výcvikom, ktorého vlastní alebo používa občan s ťažkým zdravotným postihnutím.
6. Oslobodenie od dane podľa ods.1/ musí daňovník preukázať do 30 dní od vzniku nároku na oslobodenie od dane.
7. Oslobodenie od dane zanikne okamžite ak pominie a zanikne dôvod, pre ktorý sa uplatnilo a povolilo oslobodenie.

**§10**

**Evidenčná známka**

1. Evidenčná známka slúži na evidenciu psa

2. Daňovník po nahlásení psa obdrží evidenčnú známku, ktorou je povinný označiť svojho psa.

Známka je neprenosná na iného psa.

3. Obecný úrad vydá držiteľom prvú evidenčnú známku pre psov za poplatok 1 € a to aj pre tých,

ktorým prislúcha oslobodenie od poplatku.

4. Za vydanie náhradnej evidenčnej známky zaplatí daňovník poplatok vo výške 2 €

**§ 11**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Tovarné č. 1/2008

**§ 12**

**Záverečné ustanovenie**

Obecné zastupiteľstvo v Tovarnom sa uznieslo na vydaní tohto VZN na svojom zasadnutí dňa ............ uznesením č.............. a toto VZN nadobúda účinnosť dňom ..............

**PaedDr. Kvetoslava Mižáková**

starostka obce

*Výňatok zo zákona č. 582/2004 Z.z. (účinný od 01.12.2012)*

*§ 22*

*Predmet dane*

*(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.*

*(2) Predmetom dane za psa nie je*

*a) pes chovaný na vedecké účely a výskumné účely,*

*b) pes umiestnený v útulku zvierat,*

*c) pes so špeciálnym výcvikom, ktorého vlastní alebo používa občan s ťažkým zdravotným postihnutím,*

*§ 23*

*Daňovník*

*Daňovníkom je fyzická osoba alebo právnická osoba, ktorá je*

*a) vlastníkom psa alebo*

*b) držiteľom psa, ak sa nedá preukázať, kto psa vlastní.*

*§ 24*

*Základ dane*

*Základom dane je počet psov.*

*§ 25*

*Sadzba dane*

*Sadzbu dane určí obec v eurách za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.*

*§ 26*

*Vznik a zánik daňovej povinnosti*

*Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1, a zaniká posledným dňom mesiaca, v ktorom pes prestal byť predmetom dane.*

*- 30. 11. 2012*

*§ 27 bol zrušený predpisom 460/2011 Z. z. s účinnosťou od 1. 12. 2012*

*§ 28*

*Správa dane*

*Miestne príslušnou obcou je obec, na ktorej území je pes chovaný.*

*§ 29*

*Splnomocňovacie ustanovenie*

*Obec ustanoví všeobecne záväzným nariadením11) najmä sadzbu dane, prípadne rôzne sadzby dane podľa určených kritérií spojených s predmetom dane, prípadné oslobodenia od dane alebo zníženia dane.*